Tummy Saver 1,8 kg | Korholan Tila Oy | verkkokauppa
Tummy Saver on chiapohjainen, huolella tehty rehusekoitus hevosen vatsan ja suoliston hyvinvointiin ja ruuansulatuksen tueksi. Tummy Saver sisältää chian siemeniä, ruusunmarjaa, artisokan sekä voikukan lehtiä, bentoniittisavea, voikukanjuurta, lakritsinjuurta ja nyt uutuutena lisättynä islanninjäkälää ja vadelmanlehtiä.
Chian siemenet sisältävät paljon kuitua, joka edistää suolen aktiivisuutta ja normaalia ruuansulatusta. Chia geeliytyy ja suojaa hevosen vatsaa sisältäpäin tehden suolistoon suojaavan kalvon. Ruusunmarja sisältää pektiiniä, joka liukenevana kuituna edesauttaa suoliston toimintaa. Ruusunmarjan sorbitoli estää vatsan liikahappoisuutta ja lisää syljeneritystä. Voikukan juuri edistää ruuansulatusta ja vahvistaa maksaa. Kasvia käytetään usein sappirakon toiminnallisiin häiriöihin sekä vatsan ja suoliston vaivoihin. Happamuutensa ansiosta voikukkaa voidaan antaa ruokahalun herättäjäksi. Sekä voikukan juuri että artisokan lehdet sisältävät inuliini-tärkkelystä, joka on luontainen prebiootti, joka ylläpitää suoliston hyvää bakteerikantaa. Artisokka myös puhdistaa maksaa – puhdas maksa tuottaa tehokkaasti sappinestettä ja entsyymeitä, joita ruuansulatus ja rasvanpolttomekanismi tarvitsevat. Bentoniittisavi on suoliston ph:n tasaaja ja elimistön puhdistaja. Lakritsinjuuri auttaa moniin vatsavaivoihin ja närästykseen, ja sillä voidaan helpottaa mm. ilmavaivoja ja liikahappoisuutta.
Uutuutena tuotteeseen lisätty mukaan islanninjäkälää, joka on erinomainen ainesosa suoliston ja vatsan hyvinvointiin runsaan pektiinipitoisuuden ja limaominaisuuksien vuoksi. Lievittää ärtyneitä limakalvoja, edistää ruuansulatusta ja lisää syljen eritystä. Myös vadelmanlehdellä on monia ruuansulatusta tukevia ominaisuuksia.
Hevoset (500 kg): 3/4 dl -1,5 dl /pvä. 1 dl painaa noin 60 g eli desin annostuksella pussi kestää n. 30 päivää.
Koirat: 1 tl – 3 rkl (isot / pienet koirat) / pvä